હાલ વરસાદી વાતાવરણ હોઈ આકાશમાં ભાગ્‍યે જ આખુ મેઘધનુષ્‍ય જોવા મળતું હોય છે. એમાં પણ ધરતીને છેક અડીને ખીલી ઉઠતો આ નજારો જોવા મળે તેવી વિરલ ઘટના તો કયારેક જ જોવા મળે છે. ત્‍યારે આજે સાંજે સાવરકુંડલાના માનવ મંદિરે કુદરતે પોતાની અવકાશી કલાનો અનમોલ નજારો કેટલીક મિનિટો માટે પ્રસ્‍તુત કર્યો હતો. જેને માનવ મંદિરના ભકિતબાપુ સહિત મનોરોગીઓ અને આવેલા મહેમાનોએ આ નજારો માણ્‍યો હતો. મનને અભિભૂત કરતી આ અવકાશી કુદરતી કલા જોઈ નજરે જોનારા વાહ વાહ પોકારી ઉઠયા હતા.